Rakel Óskarsdóttir hefur verið ráðinn framkvæmdastjóri hjá Golfklúbbnum Leyni , GL . Rakel tekur við starfinu af Guðmundi Sigvaldasyni sem hefur verið framkvæmdastjóri síðastliðinn 7 ár . Samkomulag milli Rakelar og GL var handsalað á Nýársdag og mun Rakel hefja störf hjá klúbbnum nú í janúar . Rakel Óskarsdóttir er útskrifaður viðskiptafræðingur frá Viðskiptaháskólanum á Bifröst og með meistarapróf í markaðs - og alþjóðaviðskiptum frá Háskóla Íslands . Hún hefur víðtæka reynslu úr atvinnulífinu og hefur m.a. starfað sem markaðs - og atvinnufulltrúi Akraneskaupstaðar í nokkur ár og nú síðast starfað við verslunarrekstur ásamt tengdaforeldrum sínum í Versluninni Bjarg á Akranesi . Rakel hefur verið virk í bæjarmálum á Akranesi undanfarin ár og hefur sitið í bæjarstjórn frá árinu 2014 . Samhliða bæjarmálunum hefur Rakel tekið að sér ýmis verkefni og stjórnarsetu . Til að mynda hefur hún setið í stjórn Byggðastofnunar , Orkuveitu Reykjavíkur , formaður Samtaka sveitarfélaga á Vesturlandi og situr nú í stjórn Samtaka sveitarfélaga á Íslandi svo eitthvað sé nefnt . Rakel Óskarsdóttir er 43 ára gift Búa Örlygssyni og eiga þau tvö börn . „ Ég er mjög ánægð og stolt með að vera kominn til starfa hjá GL . Starfið leggst mjög vel í mig enda einstaklega spennandi umhverfi að starfa í þar sem golf íþróttin fer ört vaxandi á Íslandi . Ég hlakka til að vinna með öllu því góða og duglega fólki sem stendur að baki klúbbnum og veit að ég tek við góðu búi frá fráfarandi framkvæmdastjóra og stjórn félagsins . Starfinu fylgja spennandi tækifæri og miklar áskoranir . Starfsumhverfi Golfklúbbsins Leynis hefur batnað til muna á síðustu misserum og ekkert því til fyrirstöðu að blása í seglin og gera klúbbinn stærri og völlinn eins og hann getur orðið bestur “ , segir Rakel Við í stjórn Leynis erum mjög ánægð með að hafa fengið Rakel til liðs við okkur . Þar er á ferð metnaðarfullur einstaklingur með góðan bakgrunn sem án efa mun nýtast klúbbnum vel við að takast á við þær áskoranir sem fyrir liggja á komandi misserum . Er það stefna okkar að byggja áfram upp góðan golfklúbb og framúrskarandi golfvöll , ” segir Pétur Ottesen , formaður Leynis . „ Á umliðnum misserum hefur verið unnið þróttmikið og metnaðarfullt uppbyggingarstarf og rekstur GL var með ágætum á síðasta ári . Sóknarfærin leynast víða og ég er þess fullviss að þekking og reynsla Rakelar sé gott veganesti til að gera góðan rekstur enn betri “ . sagði Pétur að lokum .